\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**Αναγνώριση χρόνων ασφάλισης**

Στο Άρθρο 40, του Ν. 3996/2011, (ΦΕΚ 170, Τεύχος Α΄) «Πλασματικός χρόνος παιδιών», διαβάζουμε τα εξής:

Το άρθρο 40 του ν. [2084/1992](http://www.taxheaven.gr/laws/law/index/law/237), όπως αντικαταστάθηκε με την παρ. 18 του άρθρου 10 του ν. [3863/2010](http://www.taxheaven.gr/laws/law/index/law/227), αντικαθίσταται ως εξής:

«1. Ως χρόνος ασφάλισης στους φορείς κοινωνικής ασφάλισης λογίζε­ται, πλην του χρόνου πραγματικής ή προαιρετικής ασφάλισης:

α) ο χρόνος στρατιωτικής υπηρεσίας,

β) ο χρόνος γονικής άδειας ανατροφής παιδιών,

γ) ο χρόνος επιδότησης λόγω ασθένειας και μέχρι 300 ημέρες, καθώς και ο χρόνος επιδότησης λόγω τακτικής ανεργίας και μέχρι 300 ημέρες,

δ) ο χρόνος εκπαιδευτικής άδειας άνευ αποδοχών και μέχρι δύο έτη,

ε) ο χρό­νος σπουδών για την απόκτηση ενός μόνο πτυχίου ανώτερης ή ανώτατης σχολής της ημεδαπής ή της αλλοδαπής ή διπλώματος επαγγελ­ματικής κα­τάρτισης μεταδευτεροβάθμιου Ινστιτούτου Επαγγελματικής Κατάρτισης ή διπλώματος Σχολής Ξεναγών, καθώς και ο χρόνος σπουδών για την από­κτηση πτυχίου, μετά τη συμπλήρωση του 17ου έτους της ηλι­κίας, σε μέσες τεχνικές και επαγγελματικές σχολές ή σε μονάδες της δευ­τεροβάθμιας τε­χνικής επαγγελματικής εκπαίδευσης από την έναρξη ισχύος του ν. 576/1977 (Α΄ 102) και μετά ή στο Ενιαίο Πολυκλαδικό Λύκειο, ο οποίος είναι ίσος με τον κατά το χρόνο αποφοίτησης επίσημο χρόνο σπου­δών της οικείας σχολής,

στ) ο χρόνος για τον οποίο δεν έχει χωρήσει ασφάλιση σε φορείς κύριας ή επικουρικής ασφάλισης, μετά την υπαγωγή, για πρώτη φορά, στην α­σφάλιση οποιουδήποτε φορέα κύριας ή επικουρικής ασφάλι­σης ή το Δη­μόσιο και ο οποίος δεν μπορεί να είναι λιγότερος από έναν πλήρη ημερο­λογιακό μήνα σε κάθε περίπτωση κενού ασφάλισης μεταξύ περιόδων α­σφάλισης,

ζ) ο προβλεπόμενος από την Ε.Γ.Σ.Σ.Ε. χρόνος α­πουσίας από την εργα­σία λόγω κύησης και λοχείας,

η) ο χρόνος απεργίας,

θ) ο πλασματικός χρόνος της παρ. 1 του άρθρου 141 του ν. [3655/2008](http://www.taxheaven.gr/laws/law/index/law/176) (Α΄ 58), που αναγνωρίζεται σύμφωνα με τις διατάξεις αυτές, όπως ισχύουν,

ι) ο χρόνος μαθητείας, όπως ορίζεται από τις ισχύουσες δια­τάξεις και μέχρι δύο έτη,

ια) ο χρόνος προσωρινής κράτησης ή φυλάκισης που εκτίθηκε μέχρι την έναρξη ισχύος του ν. 2510/1997 (Α΄ 136) για το στρατιωτικό αδίκημα της ανυπακοής ή της ανυποταξίας του Στρατιωτικού Ποινικού Κώδικα, στο οποίο υπέπεσαν στρατεύσιμοι που αρνήθηκαν την εκπλή­ρωση της στρα­τιωτικής υπηρεσίας επικαλούμενοι τις θρησκευτικές ή ιδε­ολογικές τους πεποιθήσεις,

ιβ) ο χρόνος που μεσολαβεί από την απόκτηση του πτυχίου μέχρι και την απόκτηση της άδειας ασκήσεως επαγγέλματος στους ασφαλισμένους στον Τομέα Σύνταξης Μηχανικών και Εργοληπτών Δημοσίων Έργων, την Ειδική Προσαύξηση και τον Τομέα Επικουρικής Ασφάλισης Μηχανικών και Εργοληπτών Δημοσίων Έργων του Ενιαίου Ταμείου Ανεξάρτητα Α­πασχολούμενων (ΕΤΑΑ).

2. Η αναγνώριση και εξαγορά του χρόνου στρατιωτικής υπηρεσίας γί­νεται σύμφωνα με τις διατάξεις του ν. 1358/1983 (Α΄ 60), όπως ισχύουν κάθε φορά. Στις περιπτώσεις που θεμελιώνεται συνταξιοδοτικό δικαίωμα με προϋποθέσεις που διαμορφώνονται και ισχύουν από 1.1.2011 μέχρι 31.12.2014, με βάση τις ισχύουσες διατάξεις, το ποσό για την εξαγορά του χρόνου της στρατιωτικής θητείας στους Φορείς Κοινωνικής Ασφάλισης μειώνεται κατά 30%. Για όσους θεμελιώνουν συνταξιοδοτικό δικαίωμα με προϋποθέσεις που διαμορφώνονται και ισχύουν από 1.1.2015 και εφεξής, το ανωτέρω ποσό μειώνεται κατά 50%. Σε κάθε περίπτωση το καταβλητέο ποσό δεν μπορεί να είναι κατώτερο αυτού που προκύπτει με βάση υπολο­γισμού ανά μήνα αναγνώρισης, το 25πλάσιο του ημερομισθίου του ανει­δίκευτου εργάτη.

Ο χρόνος γονικής άδειας ανατροφής παιδιών αναγνωρίζεται, σύμφωνα με τις διατάξεις του άρθρου 6 του ν. [1483/1984](http://www.taxheaven.gr/laws/law/index/law/17) (Α΄ 153), τόσο για θεμελί­ωση συνταξιοδοτικού δικαιώματος όσο και για προσαύξηση του ποσού της σύ­νταξης και εξαγοράζεται βάσει του ποσοστού εισφοράς ασφαλισμένου και εργοδότη, που ισχύει σε κάθε φορέα επί του 25πλάσιου του ημερομι­σθίου ανειδίκευτου εργάτη, που ισχύει κατά την ημερομηνία υποβολής της αίτη­σης αναγνώρισης.

Οι χρόνοι των περιπτώσεων γ΄ και ζ΄ της παραγράφου 1 συνυπολογίζο­νται μόνο για τη θεμελίωση του συνταξιοδοτικού δικαιώματος και όχι για τον προσδιορισμό του δικαιούμενου ποσού σύνταξης.

Ο χρόνος εκπαιδευτικής άδειας και ο χρόνος απεργίας αναγνωρίζονται με αίτηση του ενδιαφερομένου, τόσο για θεμελίωση συνταξιοδοτικού δι­καιώ­ματος όσο και για προσαύξηση του ποσού της σύνταξης και εξαγορά­ζονται βάσει του ποσοστού εισφοράς εργοδότη και ασφαλισμένου του οι­κείου φορέα και των αποδοχών του ασφαλισμένου κατά το χρόνο υποβο­λής της αίτησης ή των αποδοχών του τελευταίου μήνα πλήρους απασχό­λησης, μη δυναμένων τούτων να υπολείπονται του 25πλάσιου του ημερο­μισθίου α­νειδίκευτου εργάτη, που ισχύει κατά την ημερομηνία υποβολής της αίτη­σης αναγνώρισης, το ποσό δε της εξαγοράς βαρύνει τον ασφαλι­σμένο. Η αίτηση υποβάλλεται στον ασφαλιστικό οργανισμό που υπαγόταν ο ασφα­λισμένος κατά το χρόνο χορήγησης της εκπαιδευτικής άδειας ή της απερ­γίας και συνοδεύεται από βεβαίωση του εργοδότη, από την οποία να προ­κύπτει ο λόγος χορήγησης και η διάρκεια της άδειας ή της απεργίας.

Ο χρόνος φοίτησης σε ανώτερες ή ανώτατες σχολές, ο χρόνος σπουδών για την απόκτηση διπλώματος επαγγελματικής κατάρτισης μεταδευτερο­βάθμιου Ινστιτούτου Επαγγελματικής Κατάρτισης ή διπλώματος Σχολής Ξεναγών, καθώς και ο χρόνος σπουδών για την απόκτηση πτυχίου, μετά την συμπλήρωση του 17ου έτους της ηλικίας, σε μέσες τεχνικές και επαγ­γελματικές σχολές ή σε μονάδες της δευτεροβάθμιας τεχνικής επαγγελμα­τικής εκπαίδευσης από την έναρξη ισχύος του ν. 576/1977 και μετά ή στο Ενιαίο Πολυκλαδικό Λύκειο, ο χρόνος μαθητείας, καθώς και ο χρόνος για τον οποίο δεν έχει χωρήσει ασφάλιση σε φορείς κύριας ή επικουρικής α­σφάλισης, μετά την υπαγωγή, για πρώτη φορά, στην ασφάλιση οποιουδή­ποτε φορέα ή του Δημοσίου, αναγνωρίζονται, μετά από αίτηση του ασφα­λισμένου, για τη θεμελίωση συνταξιοδοτικού δικαιώματος και την προ­σαύξηση του ποσού της σύνταξης με την καταβολή, για κάθε μήνα, ποσού εξαγοράς υπολογιζόμενου με ποσοστό 20% για τους φορείς κύριας ασφά­λισης και 6% για τους φορείς επικουρικής ασφάλισης, επί του 25πλάσιου του ΗΑΕ, όπως ισχύει κατά το χρόνο υποβολής της αίτησης.

Ο χρόνος της προσωρινής κράτησης ή φυλάκισης που εκτίθηκε μέχρι την έναρξη ισχύος του ν. 2510/1997 για το στρατιωτικό αδίκημα της ανυ­πα­κοής ή της ανυποταξίας του Στρατιωτικού Ποινικού Κώδικα αναγνωρί­ζε­ται και εξαγοράζεται σύμφωνα με τις διατάξεις της παρ. 2 του άρθρου 1 και των παραγράφων 1 − 4 του άρθρου 2 του ν. 1358/1983, όπως ισχύει, χωρίς τις μειώσεις που προβλέπονται από την παρούσα παράγραφο για την αναγνώριση στρατιωτικής υπηρεσίας για όσους θεμελιώνουν συνταξιοδο­τικό δικαίωμα από την 1.1.2011 και εφεξής.

3. Οι χρόνοι της παραγράφου 1 αναγνωρίζονται και στην Ειδική Προ­σαύ­ξηση του Τομέα Σύνταξης Μηχανικών και Εργοληπτών Δημοσίων Έρ­γων του Ενιαίου Ταμείου Ανεξάρτητα Απασχολούμενων (ΕΤΑΑ) με την κατα­βολή ποσού εξαγοράς υπολογιζόμενου με το εκάστοτε ισχύον ασφά­λιστρο άνω πενταετίας για την Ειδική Προσαύξηση επί του 25πλάσιου του ΗΑΕ, όπως ισχύει κατά το χρόνο υποβολής της αίτησης.  
Οι ασφαλισμένοι του Τομέα Σύνταξης και Ασφάλισης Υγειονομικών του ΕΤΑΑ που έχουν υπαχθεί και στην κατηγορία Μονοσυνταξιούχων, εφό­σον αναγνωρίσουν χρόνους ασφάλισης της παραγράφου αυτής, υποχρεού­νται να αναγνωρίσουν το αντίστοιχο διάστημα και στην κατηγορία Μονο­συνταξιούχων, με καταβολή της ισχύουσας κάθε φορά εισφοράς.  
Για την αναγνώριση του χρόνου που μεσολαβεί από την απόκτηση του πτυχίου μέχρι και την απόκτηση της άδειας ασκήσεως επαγγέλματος στον Τομέα Σύνταξης Μηχανικών και Εργοληπτών Δημοσίων Έργων, την Ει­δική Προσαύξηση και τον Τομέα Επικουρικής Ασφάλισης Μηχανικών και Εργοληπτών Δημοσίων Έργων του Ενιαίου Ταμείου Ανεξάρτητα Απασχο­λούμενων (ΕΤΑΑ) καταβάλλεται μηνιαία εισφορά σε ποσοστό 20% για τον Τομέα Σύνταξης Μηχανικών και Εργοληπτών Δημοσίων Έργων στο εκάστοτε ισχύον ασφάλιστρο άνω 5ετίας για την Ειδική Προσαύξηση και σε ποσοστό 6% για τον Τομέα Επικουρικής Ασφάλισης Μηχανικών και Εργοληπτών Δημοσίων Έργων του Ενιαίου Ταμείου Ανεξάρτητα Απασχο­λούμενων (ΕΤΑΑ), επί του 25πλάσιου του ΗΑΕ, όπως ισχύει κατά το χρόνο υποβολής της αίτησης.

4. Οι ασφαλιστικές εισφορές για τις αναγνωρίσεις των προηγούμενων πα­ραγράφων καταβάλλονται είτε εφάπαξ, εντός τριμήνου από την κοινο­ποί­ηση της σχετικής απόφασης αναγνώρισης, οπότε παρέχεται έκπτωση 15%, είτε σε μηνιαίες δόσεις, ο αριθμός των οποίων ισούται με τους ανα­γνωρι­ζόμενους μήνες. Η πρώτη δόση καταβάλλεται μέχρι το τέλος του ε­πόμενου μήνα της κοινοποίησης της απόφασης. Καθυστέρηση καταβολής δόσης συνεπάγεται επιβάρυνσή της με τα εκάστοτε προβλεπόμενα πρό­σθετα τέλη.

Σε περίπτωση θεμελίωσης συνταξιοδοτικού δικαιώματος ή προσαύξη­σης του ποσού της σύνταξης πριν από το χρόνο εξόφλησης της εισφοράς εξα­γοράς, παρακρατείται κάθε μήνα από τη σύνταξη και μέχρι την εξό­φληση ποσό ίσο με το 1/4 του ποσού της σύνταξης. Η σύνταξη καταβάλ­λεται από την ημερομηνία που ορίζουν οι καταστατικές διατάξεις του α­σφαλιστικού φορέα, αν το οφειλόμενο ποσό από οποιαδήποτε αιτία δεν υπερβαίνει το ποσό που ορίζεται στο άρθρο 61 του ν. [3863/2010](http://www.taxheaven.gr/laws/law/index/law/227), όπως ισχύει.

Ο χρόνος κατά τον οποίο ο ασφαλισμένος έλαβε σύνταξη αναπηρίας συ­νυπολογίζεται για τη συμπλήρωση των ελάχιστων προϋποθέσεων που α­παιτούνται για τη συνταξιοδότηση λόγω γήρατος.

5. Όσοι συμπληρώνουν τον απαιτούμενο χρόνο ασφάλισης για συντα­ξιο­δότηση λόγω γήρατος με προϋποθέσεις που ισχύουν μέχρι και 31.12.2010, ακόμα και με προσμέτρηση χρόνων που προβλέπονται στο άρθρο 40 του ν. [2084/1992](http://www.taxheaven.gr/laws/law/index/law/237), όπως ίσχυε πριν την αντικατάστασή του με την παρ. 18 του άρθρου 10 του ν. [3863/2010](http://www.taxheaven.gr/laws/law/index/law/227), καθώς και με την προσμέ­τρηση του πλασμα­τικού χρόνου της παρ. 1 του άρθρου 141 του ν.[3655/2008](http://www.taxheaven.gr/laws/law/index/law/176), και εφόσον η σχετική αίτηση αναγνώρισης υποβληθεί μέχρι και 31.12.2013, ακολου­θούν τις κατά περίπτωση απαιτούμενες προϋποθέ­σεις συνταξιοδότησης, που ίσχυαν μέχρι και 31.12.2010.  
Ειδικά για τις ασφαλισμένες των παραγράφων 11 και 13 του άρθρου 10 του ν. [3863/2010](http://www.taxheaven.gr/laws/law/index/law/227), οι οποίες συνταξιοδοτούνται με 4.500 ημέρες ασφάλι­σης, ανεξαρτήτως του εάν ο εν λόγω απαιτούμενος χρόνος ασφάλισης συ­μπληρώνεται μέχρι ή μετά την 31.12.2010 ακολουθούνται σε κάθε περί­πτωση λήψης μειωμένης ή πλήρους σύνταξης λόγω γήρατος τα όρια ηλι­κίας που προβλέπονται στις ανωτέρω παραγράφους 11 και 13 του άρθρου 10 του ίδιου νόμου. Μοναδική εξαίρεση αποτελεί η περίπτωση των ασφα­λισμένων των ανωτέρω παραγράφων, οι οποίες μέχρι και 31.12.2010 έ­χουν θεμελιώσει δικαίωμα λήψης μειωμένης σύνταξης λόγω γήρατος, για τις οποίες, προκειμένου για τη λήψη είτε μειωμένης είτε πλήρους σύνταξης λόγω γήρατος, απαιτούνται τα ισχύοντα μέχρι και 31.12.2010 όρια ηλι­κίας.

Επίσης, ειδικά για τους ασφαλισμένους στα πρώην ειδικά ταμεία κύριας ασφάλισης μισθωτών, στους τομείς σύνταξης και ασφάλισης του κλάδου κύριας ασφάλισης του ΕΤΑΠ – ΜΜΕ και εκείνους της παρ. 15Β του άρ­θρου 10 του ν. [3863/2010](http://www.taxheaven.gr/laws/law/index/law/227) και με την επιφύλαξη των διατάξεων του άρθρου 10 του ν. [3863/2010](http://www.taxheaven.gr/laws/law/index/law/227), οι ισχύουσες μέχρι 31.12.2010 προϋποθέσεις πλή­ρους σύνταξης εφαρμόζονται εφόσον πληρούνται η συμπλήρωση του α­παιτούμενου χρόνου ασφάλισης και του ορίου ηλικίας, όπου αυτές απαι­τούνται αθροιστικά. Για τους ανωτέρω ασφαλισμένους που μέχρι και 31.12.2010 έχουν ήδη θεμελιώσει δικαίωμα λήψης μειωμένης σύνταξης λόγω γήρατος, προκειμένου για τη λήψη είτε μειωμένης είτε πλήρους σύ­νταξης λόγω γήρατος, απαιτούνται τα ισχύοντα μέχρι και 31.12.2010 όρια ηλικίας.

6. Οι αναγνωριζόμενοι χρόνοι, καθώς και ο χρόνος κατά τον οποίο ο ασφα­λισμένος έλαβε σύνταξη λόγω αναπηρίας συνυπολογίζονται για τη θεμε­λίωση συνταξιοδοτικού δικαιώματος, εφόσον ο ασφαλισμένος έχει πραγ­ματοποιήσει τουλάχιστον 3.600 ημέρες ή δώδεκα (12) έτη πραγματι­κής ή/και προαιρετικής ασφάλισης.

Ο συνολικός χρόνος, ο οποίος, με βάση τα ανωτέρω, συνυπολογίζεται ή αναγνωρίζεται τόσο για θεμελίωση συνταξιοδοτικού δικαιώματος όσο και για προσαύξηση του ποσού της σύνταξης, δεν μπορεί να υπερβεί τα επτά (7) έτη, συνυπολογιζόμενου σε αυτά και κάθε άλλου χρόνου, πραγματικού ή πλασματικού, που έχει τυχόν αναγνωρισθεί ή αναγνωρίζεται με βάση άλλες διατάξεις ή αποφάσεις διοικητικών συμβουλίων ασφαλιστικών ορ­γανισμών.

Ειδικότερα, ο χρόνος αυτός καθορίζεται κατ’ ανώτατο όριο:

α) σε τέσσερα (4) έτη, για όσους θεμελιώνουν συνταξιοδοτικό δικαίωμα με προϋποθέσεις που διαμορφώνονται και ισχύουν για το έτος 2011,

β) σε πέντε (5) έτη, για όσους θεμελιώνουν συνταξιοδοτικό δικαίωμα με προϋποθέσεις που διαμορφώνονται και ισχύουν για το έτος 2012,

γ) σε έξι (6) έτη, για όσους θεμελιώνουν συνταξιοδοτικό δικαίωμα με προ­ϋποθέσεις που διαμορφώνονται και ισχύουν για το έτος 2013 και

δ) σε επτά (7) έτη, για όσους θεμελιώνουν συνταξιοδοτικό δικαίωμα με προϋποθέσεις που διαμορφώνονται και ισχύουν από το έτος 2014 και εξής.  
Το δικαίωμα αναγνώρισης για καθέναν από τους παραπάνω χρόνους α­σκείται μόνο σε έναν φορέα κύριας ασφάλισης ή το Δημόσιο και σε έναν φορέα επικουρικής ασφάλισης.

7. Η ισχύς του άρθρου αυτού αρχίζει από 1.1.2011 και εφαρμόζεται για όσους θεμελιώνουν δικαίωμα συνταξιοδότησης με προϋποθέσεις που δια­μορφώνονται και ισχύουν από αυτή την ημερομηνία και εφεξής με βάση τις διατάξεις του άρθρου 10 του ν. [3863/2010](http://www.taxheaven.gr/laws/law/index/law/227). Για όσους θεμελιώνουν δι­καίωμα συνταξιοδότησης με προϋποθέσεις που ίσχυαν μέχρι και 31.12.2010, καθώς και για όσους θεμελιώνουν δικαίωμα συνταξιοδότησης από 1.1.2011 και εφεξής με βάση προϋποθέσεις συνταξιοδότησης που δεν τροποποιούνται με το άρθρου 10 του ν. [3863/2010](http://www.taxheaven.gr/laws/law/index/law/227), εξακολουθούν να ε­φαρμόζονται οι διατάξεις του άρθρου 40 του ν. [2084/1992](http://www.taxheaven.gr/laws/law/index/law/237), όπως αυτό ί­σχυε έως την αντικατάστασή του από την παρ. 18 του άρθρου 10 του ν. 3863/ 2010.»

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

Σημείωση 1η:

Ως προς τον τρόπο αναγνώρισης και εξαγοράς των αναφερόμενων χρό­νων, σημειώνεται ότι:

    α) ο χρόνος στρατιωτικής υπηρεσίας αναγνωρίζεται και εξαγοράζεται σύμφωνα με τις διατάξεις του άρθρου 1 του ν.1358/1983.

    Ειδικά όμως για τους ασφαλισμένους που θεμελιώνουν συνταξιοδοτικό δικαίωμα από 1-1-2011 μέχρι 31-12-2014, με βάση τις εκάστοτε ισχύουσες διατάξεις, το ποσό εξαγοράς του αναγνωριζόμενου χρόνου στρατιωτικής υπηρεσίας, καταβάλλεται μειωμένο κατά 30%, ενώ για όσους θεμελιώ­νουν συνταξιοδοτικό δικαίωμα από 1-1-2015 και εφεξής το σχετικό ποσό καταβάλλεται μειωμένο κατά 50%, ανεξάρτητα από τον τρόπο καταβολής του ( εφάπαξ ή σε δόσεις ή με παρακράτηση του 1/3 της σύνταξης). Σε καμιά όμως περίπτωση, το τελικά καταβαλλόμενο ποσό δεν μπορεί να εί­ναι κατώτερο αυτού που προκύπτει, με βάση υπολογισμού το 25πλάσιο του ημερομίσθιου ανειδίκευτου εργάτη όπως ισχύει κάθε φορά.

Παράδειγμα:  
  
    Μισθωτός ασφαλισμένος θεμελιώνει συνταξιοδοτικό δικαίωμα το έτος 2012, με αναγνώριση ενός (1) έτους στρατιωτικής υπηρεσίας. Αν οι απο­δοχές του τελευταίου μήνα πλήρους απασχόλησής του πριν την υποβολή της αίτησης αναγνώρισης ανέρχονται σε 1.100,00 ευρώ, το ποσό της εξα­γοράς της στρατιωτικής υπηρεσίας, βάσει των διατάξεων του ν.1358/1983, θα ανέλθει σε 1.100,00 X 20% X 12 μήνες= 2.640,00 ευρώ, και μετά τη μείωσή του κατά 30% σε 1.848,00 ευρώ. Εφόσον, όμως, το ποσό αυτό υ­πολείπεται του ποσού που προκύπτει αν ο υπολογισμός του προβλεπόμε­νου ποσοστού (20%) γίνει επί του 25πλάσιου του ημερομισθίου ανειδίκευ­του εργάτη που θα ισχύει το 2012, θα καταβληθεί το μεγαλύτερο ποσό.

Είναι ευνόητο ότι στο κατά περίπτωση προκύπτον ποσό εξαγοράς, μπο­ρεί να γίνει στη συνέχεια και η κατά 15% μείωση που προβλέπεται, από τη διάταξη της παρ. 4 του άρθρου 2 του ν.1358/83, σε περίπτωση εφάπαξ καταβολής.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

Σημείωση 2η

Σημειώνουμε ότι , εκτός του χρόνου στρατιωτικής υπηρεσίας, για όλους τους υπόλοιπους χρόνους της παρ. 18 του άρθρου 10, το κάθε πλήρες έτος αναγνωριζόμενου χρόνου αντιστοιχεί σε 300 ημέρες ή 12 μήνες ασφάλισης (κάθε μήνας = 25 ημέρες ασφάλισης).

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*